laion/Wikipedia-Exotic huggingface dataset:
7z

7z הוא פורמט דחיסת קבצים התומך באפשרויות שונות לדחיסת נתונים, בהצפנה, ובאלגוריתמים שונים של עיבוד. 7z הופיע בהתחלה כיישום של תוכנת הארכיון 7-Zip. תוכנה זו מופצת באופן ציבורי תחת הרישיון הציבורי הכללי המוקטן של גנו. הפורמט פותח על ידי איגור פבלוב, הופץ לראשונה ב-1999, וגרסתו היציבה האחרונה היא 9.20. סיווג ה-MIME של 7z הוא application/x-7z-compressed. קוד מקור הרשמי של 7z מופץ כחלק מהקוד של 7-Zip פורמט הקובץ פתוח, באופן המאפשר שילוב שיטות שונות של דחיסה, הצפנה, והמרה. שיעור דחיסה גבוה (תלוי בשיטת הדחיסה שבשימוש) הצפנת ריינדל תמיכה בקבצים גדולים (עד כ-16 אקסה-בית = 16 ∗ 2 60 {\displaystyle 16*2^{60}} בתים = 2 64 {\displaystyle 2^{64}} בתים) שמות מבוססי יוניקוד תמיכה בקובצי ארכיון מפוצלים פורמט 7z תומך בהצפנה מבוססת אלגוריתם AES עם מפתח של 256 ביטים. המפתח מסופק על ידי המשתמש ועובר עיבוד עם פונקציית גיבוב SHA-256. ה-SHA-256 רץ 2 בחזקת 18 פעמים (262144), דבר זה יוצר השהייה משמעותית במחשבים איטיים בטרם מתחילה הדחיסה או החילוץ. פורמט 7z אינו תומך בהרשאות מערכת קבצים, ומשום כך עשוי שלא להתאים למטרות גיבוי וארכוב. פתרון לבעיה זו במערכות דמויות Unix היא המרת הנתונים לפורמט tar לפני דחיסתם עם 7z. התוכנה אינה מאפשרת חילוץ מקבצי ארכיון "שבורים". משמעות הדבר היא שאם קובץ דחוס קיים בשלמותו בתוך קובץ ארכיון חלקי (פגום או בתהליך העברה), 7z אינו מסוגל לחלץ אותו מהארכיון כל עוד הארכיון אינו שלם. היעדר מידע על קריסה והתאוששות, דבר העלול להוות בעיה כשקובץ ניזוק (בדומה לפורמט הדחיסה ZIP, ובשונה מ-RAR). דחיסת נתונים אתר האינטרנט הרשמי של 7z (באנגלית) ההיסטוריה של Zip‏-7 את הקוד בעצמו ניתן למצוא בתיקיה 'doc' שבקוד הכולל לדוגמה: ניתן לדחוס קובץ בשם name לקבצים בשמות name.7z.001, name.7z.002... ומהם לחלץ שוב את הקובץ name Google Code Archive - Long-term storage for Google Code Project Hosting., code.google.com כמו הרשאות הבעלות והקבוצה ב-Unix או רשימת הגישה ב-NTFS ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
כרמי כץ-בק

כרמי כץ- בק (נולדה בנהריה ב-11 באוגוסט 1952) היא סופרת ילדים ישראלית. בילדותה פורסמו שיריה בעיתון הילדים "הארץ שלנו", ומגיל 14, במשך 4 שנים, הייתה כתבת נוער ב"מעריב לנוער". בחלוף השנים כתבה גם למדורה של בינה אופק ב"ידיעות אחרונות לילדים", לעיתון "פילון" ולמחליפו "קיפוד". כרמי, בעלת תואר שני בחינוך, לימדה במשך 25 שנה את תלמידי כיתות א'-ב' בבית הספר "חרמון" בו למדה בילדותה. מתלמידיה שאבה רעיונות לסיפוריה, וכאשר פרשה מההוראה והפכה לסבתא, החלה להוציא לאור את ספריה: חתיכות בגרון - הוצאת ירון גולן, ספר למבוגרים דיסה לאפרוח - הוצאת ציבלין גיל הפיל נוסע לגליל - הוצאת כתר מי ימצא את הקול של מימי? - הוצאת ענבים הדרך של אלה - הוצאת ראובני ספרים דינו הדחפור של סבא מנחם - הוצאת ספרית פועלים הספרים של כרמי כץ-בק, באתר "סימניה" כרמי כץ-בק (1952-), דף שער בספרייה הלאומית
מטרופוליס (מגזין)

מטרופוליס הוא רבעון תרבויות-עולם ישראלי, המשלב בין ספר לכתב עת ויוצא לאור 4 פעמים בשנה. כל גיליון מתמקד בעיר או חבל ארץ אחר בעולם. לכל גיליון מצורף מדריך כיס ומפה נפרדים. מטרופוליס הוקם על ידי ידין רומן, העורך הראשי של חברת המגזינים "ארץ הצבי", ביחד עם דיטה קול-רומן, שהייתה אז המנהלת האמנותית ובהמשך הפכה לעורכת הראשית של מטרופוליס. המגזין מופק מאז שנת 1999 על ידי "ארץ הצבי", המוציאה לאור גם את "ארץ וטבע" ואת מגזין "ERETZ". עיקר הכותבים של מטרופוליס הם תושבי העיר או חבל הארץ בהם מתמקד כל גיליון, המתמחים בתחומים כמו אדריכלות, תיאטרון, ספורט, מוזיקה, שפה, אוכל וקולנוע. ד"ר דורית ריינס ערכה את הגיליון הראשון של מטרופוליס שהתמקד בעיר איסטנבול. גיליון מילאנו שיצא לאור ב-2011 היה הראשון בסדרה המוגדלת של המגזין, ואילו גיליון איים שיצא ב-2013 היה הראשון שלא עסק בנקודה גאוגרפית ספציפית אלא במושג כללי שהוא גאוגרפי, פסיכולוגי ותרבותי-חברתי. בסדרת מדריכי מטרופוליס יצאו לאור עד היום למעלה מ 60 מדריכים על ערים וחבלי ארץ ברחבי העולם. כל מדריך כולל מידע שימושי למטייל והוא מחולק לפרקים לפי אזורים גאוגרפיים אשר בכל אחד מהם מופיעים האטרקציות והמוזאונים המרכזיים והמומלצים באזור, אפשרויות לינה, קניות, חיי לילה ומסעדות. ב-2007 הורחבו המדריכים לכדי ספרונים דקים וארוכים, ואילו מדריך ניו יורק המורחב שיצא ב-2011 בישר את העיצוב החדש של מדריכים עבים ונמוכים יותר. אתר מטרופוליס
G-Shock

G-Shock (ג'י-שוק) הוא מותג שעונים מבית חברת קסיו היפנית, המתאפיינים בעמידותם כנגד זעזועים ומכות קשות. השעונים מיוצרים בעיקר לספורטאים, מטיילים, הרפתקנים, צוללנים, לוחמים ובכלל לעוסקים במקצועות מאומצים ואקסטרים, כיוון שהשעון יכול להיות יעיל בספורט עם תכונות שימושיות כקוצב זמן ושעון עצר. שעון ה-G-Shock הראשון הוא הדגם 'Casio DW-5000C' אשר נוצר בשנת 1983 על ידי מהנדס שיצר את השעון על-פי רעיון ה"עשר המשולש", המהווה רעיון לסוללה שעמידה כ-10 שנים, עמידות מנפילת 10 מטרים על משטח קשיח ועמידות במים עד 10 בר (כיום השעונים עמידים במים עד 20 בר). ברוב השעונים קיים שעון מעורר, קוצב זמן ושעון עצר. ישנם שעונים עם תכונות נוספות כמו ברומטר, מדחום, גאות ועוד. ישנם שעונים הנטענים מהשמש. בשנים האחרונות[דרושה הבהרה] התווספו לשעוני החברה אפשרויות נוספות כרדיו ואזעקה. מדיה וקבצים בנושא G-Shock בוויקישיתוף אתר האינטרנט הרשמי של G-Shock G-Shock, ברשת החברתית אינסטגרם G-Shock, סרטונים בערוץ היוטיוב ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
יוחנן קלדי

יוחנן קַלדִי (נולד ב-1940 בהונגריה) הוא מנצח, לבריתן, מוזיקאי ופזמונאי ישראלי. קלדי נולד ב-1940 בהונגריה בשם יאנוש קלדי. למד באוניברסיטת מוצרטיאום בזלצבורג שבאוסטריה. בשנת 1968, בסוף שנות העשרים לחייו, עלה לישראל. בשנת 1969 ניצח קלדי על התזמורת הסימפונית חיפה בקונצרט לציון 100 שנים לרוסיני. ב-1970 היה המנהל המוזיקלי של ההצגה "המכשפה" בתיאטרון גיורא גודיק. במשך כ-16 שנה, בשנות ה-70 וה-80, היה קלדי מפיק ויועץ מוזיקלי של הטלוויזיה החינוכית. במסגרת זו ערך, יצר והפיק פסקולים לכ-1,800 תוכניות, בהן "רחוב סומסום", "גבי ודבי", "Here we are", "Neighbours", "סקוטרמן" ועוד. קלדי ניצח על התזמורת הסימפונית ירושלים והקליט איתה מספר יצירות (רוסיני - הפתיחה "סולם המשי" פרטוש - "רונדו על נושא ספרדי") שהושמעו ברדיו ברשת א'. לאחר מכן עבד כעצמאי, כמפיק ותמלילן של תוכניות מולטימדיה לימודיות והיסטוריות. בעשור הראשון של המאה ה-21 חיבר מספר ליברטי לאופרות שהועלו בגרמניה, בצ'כיה וביפן. זכה בפרס ראשון, מתוך 127 מתחרים, בתחרות מטעם התיאטרון העירוני (גר') של לוצרן, הבימה לאופרה עכשווית (אנ') ברויאל אופרה בלונדון ותיאטרון האוונגרד נט-צייט (גר') בווינה, על חיבור ליברית לאופרה הקומית "השוד הגדול של בית המאפה", שמקורה בסיפור יפני מבוסס על הרוקי מורקמי. קלדי נשוי לעיתונאית הגר אֱנוֹשׁ ואב לשלושה. התגורר עם אשתו בתל אביב עד 2002, אז עברו למושב אוהד שבנגב המערבי. יוחנן קלדי, במסד הנתונים הקולנועיים IMDb (באנגלית) יוחנן קלדי, באתר MusicBrainz (באנגלית) תהילה עופר, גבר יחיד הפגין למען "זכויות הנשים ההרות בטלוויזיה הלימודית", מעריב, 13 במאי 1974 תמלילן ישראלי ניצח בתחרות ליברית, באתר "הבמה", 31 באוקטובר 2007 חגי חיטרון, יוחנן קלדי ניצח בתחרות בינלאומית לכתיבת ליברית לפי הרוקי מורקאמי, באתר הארץ, 11 בנובמבר 2007 My Best Friend by Yohanan Kaldi, באתר יוטיוב, 29 בספטמבר 2011 TV Days: A tribute to Yohanan Kaldi, באתר Mixcloud (באנגלית) קונצ'רטינו לחלילית וכלי קשת (הקלטת שמע) - מנצח: יאנוש קלדי, סולן: אפרים מרכוס, קבוצת כלי הקשת של תזמורת רשות השידור, באוסף המוזיקה הישראלית דף יוצר באקום Vocal Music and Contemporary Identities: Unlimited Voices in East Asia (באנגלית) RELIVE ASPHALT JUNGLE SHORTS V. (באנגלית) By DYLAN OTTO KRIDER, World of robots makes for great theater, Broomfield Enterprise, March 10, 2011 Un opéra sur le poète Karel Hynek Macha (בצרפתית) Die Preisträger: Erster Preis: Yohanan Kaldi: ‹Die große Bäckereiattacke›, operalibretto.org (בגרמנית) אילנה וקרמן, צלילים בחיפה - קונצרט הראוי לשמו של רוסיני, מעריב, 6 בינואר 1969 רדיו - יום ה', מעריב, 15 במאי 1970 רדיו רשת א', דבר, 24 במרץ 1975 Transmusic Concert series in Osaka (באנגלית) תמלילן ישראלי ניצח בתחרות ליברית, באתר "הבמה", 31 באוקטובר 2007 חגי חיטרון, יוחנן קלדי ניצח בתחרות בינלאומית לכתיבת ליברית לפי הרוקי מורקאמי, באתר הארץ, 11 בנובמבר 2007 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דארן הייז

דארן סטנלי הייז (באנגלית: Darren Stanley Hayes; נולד ב-8 במאי 1972 בבריזביין, אוסטרליה) הוא זמר ופזמונאי אוסטרלי. עיקר פרסומו נבע מהיותו חצי מהצמד סבג' גארדן (יחד עם דניאל ג'ונס), שבין שיריו המפורסמים ניתן למצוא את הסינגלים: "I Want You", "Truly Madly Deeply", "The Animal Song" ו-"To The Moon And Back". במהלך הקריירה שלו נמכרו במצטבר מעל 25 מיליון עותקים מאלבומיו ומאלבומי סבג' גארדן. בשנת 2002, שנה לאחר פירוקה של סבג' גארדן, הוציא הייז את אלבום הסולו הראשון שלו, Spin, שזכה להצלחה רבה בייחוד בזכות הסינגל הראשון בו, Insatiable. בשנת 2004 הוציא הייז את אלבום הסולו השני שלו, The Tension and The Spark. הסינגל הראשון מתוכו, Pop!ular, הגיע למקום הראשון במצעד הדאנס האמריקאי וזכה להצלחה נאה במצעדים נוספים ברחבי העולם. ב-31 באוקטובר 2005, כתב הייז יחד עם המפיק המוזיקלי האמריקאי, רוברט קונלי (אנ'), את הסינגל "So Beautiful". ביולי 2006 הודיע הייז על נישואיו בטקס אזרחי בלונדון לריצ'רד, בן זוגו מזה שנתיים, ובכך הביא קץ לשמועות שנפוצו על העדפותיו המיניות. בשנת 2007 הוציא הייז את אלבום הסולו השלישי שלו, אלבום כפול בשם This Delicate Thing We've Made. במהלך שנת 2010 הודיע הייז על סיום הקלטת אלבומו הרביעי, האמור לצאת בשנת 2011. בשנת 2023 השתתף הייז בעונה החמישית של תוכנית המציאות "הזמר במסכה" שם הגיע למקום השני. מדיה וקבצים בנושא דארן הייז בוויקישיתוף אתר האינטרנט הרשמי של דארן הייז (באנגלית) דארן הייז, ברשת החברתית פייסבוק דארן הייז, ברשת החברתית אקס (טוויטר) דארן הייז, ברשת החברתית אינסטגרם דארן הייז, ברשת החברתית טיקטוק דארן הייז, סרטונים בערוץ היוטיוב דארן הייז, במסד הנתונים הקולנועיים IMDb (באנגלית) דארן הייז, באתר אפל מיוזיק (באנגלית) דארן הייז, באתר ספוטיפיי דארן הייז, באתר סאונדקלאוד (באנגלית) דארן הייז, באתר Last.fm (באנגלית) דארן הייז, באתר AllMusic (באנגלית) דארן הייז, באתר MusicBrainz (באנגלית) דארן הייז, באתר דיזר דארן הייז, באתר Yandex.Music (ברוסית) דארן הייז, באתר Discogs (באנגלית) דארן הייז, באתר Songkick (באנגלית) דארן הייז, באתר Genius דארן הייז, באתר בילבורד (באנגלית) דארן הייז, באתר טיידל (באנגלית)
גותים (פירושונים)

האם התכוונתם ל... גותים – שם לשבטים גרמניים אשר פלשו לתחומי האימפריה הרומית. אדריכלות גותית – סגנון אדריכלות שהתפתח באירופה בימי הביניים, ובא לידי ביטוי בעיקר בקתדרלות, כנסיות ומנזרים שנבנו בתקופה זו. גותים (זרם תרבותי) – קבוצה חברתית-תרבותית של המתאפיינת במשיכה לתרבות הגותית הרומנטית. גוּתים – עם נוודי במסופוטמיה שמקורו במערב פרס. גותי
לורן וייסברגר (סופרת)

לורן וייסברגר (באנגלית: Lauren Weisberger‏; נולדה ב-28 במרץ 1977) היא סופרת אמריקאית ומחברת רב המכר מ-2003 "השטן לובשת פראדה", הנחשב כרומן מפתח המבוסס על ניסיון חייה האמיתי כעוזרת האישית של העורכת הראשית של "ווג", אנה וינטור. וייסברגר נולדה בסקרנטון, פנסילבניה, למשפחה יהודית, אמה מורה ואביה מנכ"ל חנות כלבו שהפך לברוקר למשכנתאות. וייסברגר חונכה בחינוך קונסרבטיבי ומאוחר יותר בחינוך רפורמי. היא בילתה את תחילת גיל ההתבגרות שלה בקלרקס סאמיט, פנסילבניה, עיירה קטנה מחוץ לסקרנטון. בגיל 11, הוריה התגרשו והיא ואחותה הצעירה, דנה, עברו לאלנטאון, פנסילבניה, באזור עמק ליהיי של המדינה, עם אמן. בבית הספר התיכון פארקלנד, בעיירה סאות' ווייטהול ליד אלנטאון, וייסברגר השתתפה בספורט בית ספרי, ספורט תחרותי, פרויקטים נוספים וארגונים. היא סיימה את לימודיה ב-1995. היא למדה באוניברסיטת קורנל באיטקה, ניו יורק, לקחה כחוג הראשי לימודי אנגלית, הייתה חברה באחוות אלפא אפסילון פי וסיימה ב-1999. לאחר הקולג', היא טיילה כתרמילאית ברחבי אירופה, ישראל, מצרים, ירדן, תאילנד, הודו, נפאל והונג קונג. כשחזרה הביתה, היא עברה למנהטן והתקבלה כעוזרת האישית של וינטור בווג. היא עבדה שם עשרה חודשים בטרם עזבה עם עורך התוכן ריצ'רד סטורי. בעוד וייסברגר אמרה שחשה לא במקום במגזין, העורכת התפעולית לורי ג'ונס אמרה מאוחר יותר, "היא נראתה שמחה לחלוטין, אישה נהדרת". וייסברגר מתגוררת בעיר ניו יורק. ב-2008 נישאה למייק כהן. "השטן לובשת פראדה" (2003) "כל מי שנחשב" (2005) "המירוץ אחר הטבעת" (2008) "לילה אחד יותר מדי" (2010) "הנקמה לובשת פראדה" (2013) "השטן לובשת לולולמון" (2018) מדיה וקבצים בנושא לורן וייסברגר בוויקישיתוף אתר האינטרנט הרשמי של לורן וייסברגר לורן וייסברגר, ברשת החברתית פייסבוק לורן וייסברגר, ברשת החברתית Goodreads לורן ויסברגר (1977-), דף שער בספרייה הלאומית ריאיון עם לורן וייסברגר ב-"somethingjewish" סיגל ריבה, ‏ביקורת ספר: המירוץ אחר הטבעת / לורן וייסברגר, באתר ‏מאקו‏, 22 באוקטובר 2010 בטבעת זו: על "המירוץ אחר הטבעת", באתר nrg באתר nrg מעריב
T.G.I. Friday's

טי.ג'י. איי פריידיי'ס (לעיתים קרובות מקוצר ל-פריידיי'ס ברוב המדינות, בעבר עוצב כ-T.G.I. Friday's", או לחלופין "FRiDAY'S", או "T.G.I.s" באירלנד ובממלכה המאוחדת) היא רשת מסעדות אמריקאית המתמקדת באירוח לא רשמי. החברה היא חטיבה בתאגיד קרלסון. שמה לקוח מהביטוי באנגלית TGIF) Thank God It's Friday – תודה לאל שהגיע יום שישי). החברה מתעקשת שפירוש ראשי התיבות הוא "Thank Goodness It's Friday" (בתרגום חופשי: סוף סוף הגיע יום שישי), למרות שב-2010 מספר פרסומות של הרשת בטלוויזיה עשו שימוש גם בביטוי הראשון. הרשת ידועה במראה שלה, עם גגות הפסים האדומים, מעקות עשויי פליז, מנורות טיפאני ושימוש רב בריהוט עתיק לעיצוב פנים. לרשת יש תפריט גדול עם דגש על משקאות אלכוהוליים, הכולל את המשקאות "האולטימטיביים" שלהם, המוגשים בכוסות בנפח 532 מ"ל (oz. 18), ולעיתים קרובות מוכנים באמצעות ליקרים מפורסמים וכהים. בנוסף, הם מתמקדים במגוון משקאות גרוסים הייחודים למותג פריידיי'ס, כגון "טרופיקולדה" ו"פריידיי'ס פריז". חלק בתפריט מוקדש ל"ג'ק דניאל'ס גריל", מבחר מוצרים עם רוטב ג'ק דניאל'ס מיוחד. T.G.I. Friday's הגישה בעבר מנות ראשונות וקינוחים שאושרו על פי דיאטת אטקינס. ב-2006 השם אטקינס הוסר מהתפריט, אולם המסעדה ממשיכה להציע מוצרים דלי פחמימות ודלי שומן. התפריט הבריטי מציע מוצרים ללא גלוטן. החברה נתנה את שמה ברישיון להיינץ, המייצרת שורת מזונות קפואים הנמכרים בסופר. שורה של חטיפים ומשקאות ליקר מעורבבים מראש גם היא נמכרת ברישיון. העיצוב החיצוני של מסעדות הרשת שונה ב-2009 על ידי משרד האדריכלים גיליפילאן קאלאהן, המיוצגים על ידי תאגיד המסעדנות קרלסון העולמי. לפריידייס כיום למעלה מ-920 מסעדות ב-61 מדינות (מחוץ לארצות הברית). נכון לשנת 2022 אין לרשת סניפים בישראל. מדיה וקבצים בנושא T.G.I. Friday's בוויקישיתוף אתר האינטרנט הרשמי של T.G.I. Friday's (בספרדית) אתר האינטרנט הרשמי של T.G.I. Friday's (באנגלית) T.G.I. Friday's, ברשת החברתית פייסבוק T.G.I. Friday's, ברשת החברתית אקס (טוויטר) T.G.I. Friday's, ברשת החברתית אינסטגרם T.G.I. Friday's, סרטונים בערוץ היוטיוב
יריעות שלמה

האם התכוונתם ל... יריעות שלמה - ספרו של רבי שלמה לוריא (המהרש"ל, ה'ר"ע - ה'של"ד) יריעות שלמה - ספריו של רבי שלמה זלמן אולמן אב"ד מקאווא (? - 1863) יריעות שלמה - ספרו של רבי שלמה פפנהיים (1740 בערך - 1814) יריעות שלמה - ספרו של רבי שלמה יהודה רפפורט (1790–1867) יריעות שלמה - ספרו של רבי פנחס זליג הכהן שוורץ (השני) (י"ט בטבת ה'תרל"ז - י"ח בסיון ה'תש"ד)
ברנבא

יוסף המכונה ברנבא (או בר-נבא; יוונית: Βαρνάβας) הוא דמות המוזכרת בברית החדשה, שם הוא מתואר כאחד ממפיצי הנצרות הראשונים אשר הצטרף אל שנים עשר השליחים לאחר צליבת ישו. ברנבא מוזכר לראשונה בספר מעשי השליחים: ”וְיוֹסֵף אֲשֶׁר כִּנוּהוּ הַשְּׁלִיחִים בְּשֵׁם בַּר־נַבָּא פֵּרוּשׁוֹ בֶן־הַנֶּחָמָה אִישׁ לְבֵית לֵוִי אֲשֶׁר נוֹלַד בְּאֶרֶץ קִיפְרוֹס” שם מסופר כי לאחר שהתעמתו פטרוס ויוחנן השליח עם הכהנים בבית המקדש, קיבל עליו ברנבא את האמונה בישו, מכר את שדהו ונתן את הכסף לשליחים. פירוש שמו מוסבר שם כבן הנחמה, למרות שבארמית פירוש שמו הוא בן הנביא. קישור דומה בין נחמה לנבואה מופיע באיגרת הראשונה אל הקורינתים. הוא נלווה לפאולוס בבואו לירושלים, ובמסעות אחרים באסיה הקטנה. נראה שלאחר פגישתם עם סרגיוס פאולוס, מושל קפריסין, התבלט פאולוס יותר מברנבא, ומשלב זה והלאה מוזכר שמו של פאולוס ראשון מבין שניהם.. בשובו מאנטיוכיה, נסע לירושלים והשתתף במועצת ירושלים, אשר דנה במצוות הנצרות (ושלאחריה נשלחה האיגרת אל הגלטים). לאחר מכן, שב ברנבא עם שליחים נוספים לאנטיוכיה. לאחר ששהו שם תקופת מה, נפרד ברנבא מפאולוס, ונסע לקפריסין עם מרקוס המבשר. לדעת טרטוליאנוס, ברנבא הוא שכתב את האיגרת אל העברים. כמו כן, משייכת לו המסורת את כתיבת איגרת ברנבא (אנ') שנשמרה בקודקס סינאיטיקוס, שם היא נמצאת בסופה של הברית החדשה. בנוסף, נטען שהוא מחברה של הבשורה על פי ברנבא (אנ'), בשורה המתארת את חיי ישו ומתוארכת למאה ה-16 והיא ככל הנראה פסאודואפיגרפיה. הבשורה תואמת את השקפת האסלאם על ישו, ואינה מתארת אותו כבן האלוהים, אלא כנביא; כמו כן, לפי בשורה זו ישו לא נצלב וקם לתחייה, אלא עלה לגן עדן בעודו בחיים. על פי המסורת, הוצא ברנבא להורג בשנת 61 בגלל אמונתו, בעיר סלמיס שבקפריסין. עם זאת, אין עדויות ברורות בנושא. מדיה וקבצים בנושא ברנבא בוויקישיתוף ברנבא באנציקלופדיה הקתולית מנזר ברנבא בקפריסין, באתר בנושא תיירות בצפון קפריסין ברנבא, באתר אנציקלופדיה בריטניקה (באנגלית) לפי המסורת מעשי השליחים, פרק ד', פסוק 36. הברית החדשה, האיגרת הראשונה אל הקורינתים, פרק י"ד, פסוק 3. מעשי השליחים, פרק ט', פסוק 27. מעשי השליחים, פרק י"א, פסוקים 25–26. מעשי השליחים, פרק י"ג, פסוקים 7–12. השוו, למשל, בין פסוק 7 שם לבין פסוק 42 (והלאה). מעשי השליחים, פרק ט"ו, פסוק 2 מעשי השליחים, פרק ט"ו, פסוק 39. איגרת ברנבא באנציקלופדיה הקתולית. הבשורה על פי ברנבא באתר bible places
IEEE 802.3

IEEE 802.3 היא קבוצת עבודה ואוסף של תקני המכון למהנדסי חשמל ואלקטרוניקה (IEEE) המיוצרים על ידי קבוצת העבודה המגדירה את השכבת הפיזית ואת בקרת הגישה למדיה (MAC) של שכבת קישור הנתונים, של אתרנט קווי. זו, בדרך כלל, טכנולוגיית רשת מקומית (LAN) ועם כמה יישומי רשת אזורית (WAN). חיבורים פיזיים נעשים בין צמתים ו/או התקני תשתית (רכזות, מתגים, נתבים) על ידי סוגים שונים של כבלי נחושת או סיבים אופטיים. 802.3 היא טכנולוגיה התומכת בארכיטקטורת הרשת IEEE 802.1. 802.3 מגדיר גם שיטת גישה ל-LAN באמצעות CSMA/CD. IEEE 802.11, סט של תקני רשת אלחוטית קבוצת העבודה IEEE 802.3 הורדה של SPEC 802.3 ‏ – Get IEEE 802.3 LAN/MAN CSMA/CD Access Method
לילה טוב ישראל

"לילה טוב ישראל" (נקראה בעבר "החדשות 2 הלילה" ו"תוכנית הלילה") הייתה תוכנית חדשות של חברת החדשות, ששודרה ברשת 13. התוכנית שודרה בימי ראשון-חמישי, בשעה 23:30 והנחייתה התבצעה לסירוגין בידי דוריה למפל ועמליה דואק. המהדורה הראשונה של התוכנית שודרה ב-3 בנובמבר 2013 בערוץ 2. בעבר, יחד עם דוריה למפל הגיש את התוכנית ליאור פרידמן, עד שהאחרון עזב את עבודתו בחברת החדשות. התוכנית מהווה סיכום מורחב של חדשות היום החולף, תוך סיקור נרחב של האירועים השונים העומדים על סדר היום במדינה על ידי הפרשנים השונים של חברת החדשות. כל תוכנית מסתיימת ב"שיר לילה" - ידוען או פוליטיקאי שעולה לשידור ובוחר שיר שסוגר את התוכנית. החל מפיצול ערוץ 2 ב-1 בנובמבר 2017 ועד סיומה, התוכנית שודרה רק ברשת 13 בעקבות הסכם בין בעלות השליטה בחברת החדשות. כמו כן שונה שם התוכנית ל"לילה טוב ישראל". בעקבות מיזוג רשת-עשר, התוכנית ירדה מהמסך ב-14 בינואר 2019. בעבר היה משודר באופן קבוע בערוץ 2 מבזק חדשות קצר של כחמש דקות כל יום בחצות. החל מ-3 בנובמבר 2013 הוחלף המשדר הקבוע של המבזק במהדורת חדשות לילית בשם "חדשות הלילה", באורך של חצי שעה, בטענה שצופים רבים לא מספיקים לראות את המהדורה המרכזית של החדשות ומבזק החדשות הקצר לא מספיק. ב-27 ביולי 2016 שודרה המהדורה האחרונה של התוכנית בהגשת ליאור פרידמן, אשר גם בחר את "שיר הלילה". בנובמבר 2016 התרחשו שינויים בתוכנית - המגישה הקבועה דוריה למפל יצאה לחופשת לידה ואת מקומה מילאו עידו סולומון ועמליה דואק. שם התוכנית שונה ל"תוכנית הלילה". בנוסף, עברה התוכנית לשדר פעמיים בשבוע בלבד, בימי השידור של הזכיינית רשת - רביעי וחמישי. באפריל 2017 חזרה דוריה למפל להגיש את התוכנית. התוכנית שודרה בערוץ 2 בפעם האחרונה בליל ה-27 באוקטובר 2017, ואת שיר הלילה האחרון בערוץ 2 - "My Way" של פרנק סינטרה, בחר יעקב אילון, שפתח את שידורי הערוץ. עם פיצול ערוץ 2 ומעבר התוכנית להיות משודרת באופן בלעדי רק בערוץ 13, מבזק חצות שב להיות משודר בשני הערוצים, גם בערוץ 13 מיד לאחר "לילה טוב ישראל". ב-16 בדצמבר 2018 פרסם רן בוקר באתר ynet כי התוכנית צפויה לרדת מהמסך כ-5 שנים לאחר עלייתה לאוויר בעקבות מיזוג רשת וערוץ עשר, והתוכנית האחרונה שודרה ב-14 בינואר 2019. "שיר הלילה" האחרון בתוכנית היה "נגד הרוח" של שלום חנוך, שהיה אף הראשון בתוכנית אי פעם, כשנבחר על ידי יאיר לפיד. מהדורה ראשונה שש עם מהדורת החדשות המרכזית של חברת החדשות היום שהיה חדשות הלילה חי בלילה הצינור אתר האינטרנט הרשמי של לילה טוב ישראל עמוד התוכנית "תוכנית הלילה" באתר קשת (mako) עמוד התוכנית "תוכנית הלילה"באתר רשת נתי טוקר, חלוקת השלל בערוץ 2: "תוכנית חיסכון" תשודר בקשת - "תוכנית הלילה" ברשת, באתר TheMarker‏, 24 בספטמבר 2017 רן בוקר, "חדשות הלילה" תרד מהמסך, באתר ynet, 16 בדצמבר 2018 "לילה טוב ישראל", 13 בינואר 2019, באתר רשת 13(הקישור אינו פעיל, 20.2.2019) שש עם עודד בן עמי, ‏תכנית חדשה: "החדשות הלילה", באתר ‏מאקו‏, 3 בנובמבר 2013 גילי איזיקוביץ, מבזק חצות של ערוץ 2 יוחלף במהדורת חדשות מקוצרת, באתר הארץ, 17 באוקטובר 2013
אילומיניישן הפקות

אילומיניישן (באנגלית: Illumination, לשעבר Illumination Entertainment) היא חברת סרטי הנפשה אמריקאית. החברה הוקמה ב-2007 על ידי כריס מלדנדרי. בין סרטיה המפורסמים הם "גנוב על הירח", "המיניונים", "לשיר" ו"החיים הסודיים של חיות המחמד". היא בעלת זיכיון על כלל מוצרי "גנוב על הירח". בשלהי 2007, לאחר שכריס מלדנדרי היה אחראי על הסרטים "עידן הקרח", "רובוטס", "אלווין והצ'יפמאנקס" ו"הורטון שומע מישהו", הוא עזב את חברת ההנפשה של פוקס המאה ה-20. לאחר העזיבה, הוא יזם את Illumination. בשלהי 2011 רכשה החברה את אולפני Mac Guff אשר הפיקו עבורם את "גנוב על הירח" ו"הלורקס". בישראל הסרטים מדובבים באולפני אלרום. סרט בדיבובו של פארל ויליאמס החיים הסודיים של חיות המחמד 3 לשיר 3 מדיה וקבצים בנושא אילומיניישן הפקות בוויקישיתוף אתר האינטרנט הרשמי של אילומיניישן הפקות אילומיניישן הפקות, ברשת החברתית פייסבוק אילומיניישן הפקות, ברשת החברתית אקס (טוויטר) אילומיניישן הפקות, ברשת החברתית אינסטגרם אילומיניישן הפקות, ברשת החברתית טיקטוק אילומיניישן הפקות, ברשת החברתית LinkedIn אילומיניישן הפקות, סרטונים בערוץ היוטיוב הערוץ הרשמי ביוטיוב ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קן בלנצ'רד

קן בלנצ'רד (באנגלית: Ken Blanchard;‏ 6 במאי 1939, אורנג', ניו ג'רזי, ארצות הברית) הוא סופר, מאמן אישי, ויועץ ארגוני אמריקאי, אשר נחשב מומחה לניהול וכתב 12 רבי-מכר בתחום אשר תורגמו ל-25 שפות. בלנצ'רד נולד בניו ג'רזי וב-1967 רכש תואר דוקטור לחינוך מאוניברסיטת קורנל. הוא ייסד ועומד בראש חברה להכשרת סגל ניהולי ולייעוץ ארגוני. יותר מ 60 ספרים, 12 מהם הפכו לרבי-מכר. ספרו "מנהל ברגע" מכר יותר מ-15 מיליון עותקים והפך לרב המכר הנמכר ביותר שלו. בלנצ'רד נחשב לאחד מהאישים המשפיעים על עולם הניהול. קן בלנצ'רד - ספרים בעברית, באתר סימניה, אוחזר ב-4 בנובמבר 2013. קנת בלנצ'רד, דף שער בספרייה הלאומית קן בלנצ'רד, מרק מוצ'ניק, גלולת המנהיגות, מטר הוצאה לאור בע"מ, תל אביב יפו, 2006, עמוד 126. קן בלנצ'רד - ביוגרפיה, באתר kenblanchard.com (באנגלית), אוחזר ב-4 בנובמבר 2013.
גלונים

גלונים הם מבנים גאולוגיים קטנים (בקנה מידה של ס"מ) דמויי גלים הנוצרים בסלעי משקע כתוצאה מתנועת מים (זרמים או גלים) או רוח – המשתמרים על פני הסלע. גלונים אסימטריים (asymmetrical ripple marks) או גם "גלוני זרם" (Current ripple marks) או "גלונים חד-כיווניים" (unidirectional ripples) הם גלונים קטנים בעלי חתך רוחב אסימטרי שבהם הרכסים חדים והעמקים מעוגלים, כאשר שיפוע המורד במעלה הזרם הוא מתון ובמורד הזרם הוא חד. זווית השיפוע במורד הזרם היא זווית השיפוע הטבעי והיא תלויה בצורת המשקעים. גלונים מסוג זה נוצרים כתוצאה מזרם חד-כיווני בסביבת היווצרות פלוביאלית (נהרית) או אאולית, והם יכולים לשמש כסמן לגבי כיוון הזרם הקדום (למשל כיוון הנהר) בתקופה שבה נוצרו. גלונים סימטריים (symmetrical ripple marks) או "גלונים דו-כיווניים" (bidirectional ripples) הם גלונים בעלי חתך רוחב סימטרי כמעט סינוסואידי. הם מצויים בדרך כלל על החופים או מסמנים קיום חופים עתיקים. גלונים אלו נוצרים כתוצאה מפעולת זרם דו כיווני דוגמת גלי ים, שבהם מולקולות המים מתנדנדות בתנועה מחזורית במעגלים קטנים. חלקיק של מים בתוך הגל אינו מתקדם יחד עם הגל אלא נע במעגל קטן בין רכס הגל לעמק הגל. תנועת מולקולות מים זו זהה לכל מולקולות המים המושפעות על ידי הגל. מולקולות המים ממשיכים בכך עד לעומק השווה למחצית אורך הגל. מולקולת המים הנעה במסלול עגול פועלת על המשקעים בקרקעית ומניעה את המשקע תוך יצירת גלונים סימטריים, שבהם הרכסים חדים והעמקים מעוגלים. גלונים אלו יכולים להיות ישרים או בצורה סינוסואידית. גלונים של גלים עתיקים באבן חול תצורת מואנקופי הפארק הלאומי קפיטול ריף ביוטה גלונים סימטריים, נומגון, מונגוליה חתך רוחב בגלונים אסימטריים מטפסים, קניון זנסקר בחבל לדאק, בחלק ההודי של הרי ההימלאיה גלונים שצורתם אקראית גלוני חול מדיה וקבצים בנושא גלונים בוויקישיתוף Ripple Marks and Uniformitarianism, סרטון באתר יוטיוב גלונים, באתר אנציקלופדיה בריטניקה (באנגלית) במאמר Symmetrical Wave Ripple Marks יש אנימציה פשוטה המדגימה את הנושא